
ŠAKIŲ RAJONO SAVIVALDYBĖS  TARYBA

SPRENDIMAS

DĖL RAJONO SAVIVALDYBĖS BIUDŽETINĖS ĮSTAIGOS VARDU GAUTOS PARAMOS SKIRSTYMO TAISYKLIŲ PATVIRTINIMO

2010 m. gegužės 27 d. Nr.  T-175
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 39 p. ir atsižvelgdama į Vyriausybės atstovo Marijampolės apskrityje tarnybos 2010 m. balandžio 30 d. raštą Nr.5-170 (1.17),  n u s p r e n d ž i a,      

patvirtinti rajono savivaldybės biudžetinės įstaigos vardu gautos paramos skirstymo taisykles (pridedama).

Meras




                  Juozas Bertašius

                                                                              PATVIRTINTA









        Šakių rajono savivaldybės tarybos




                  2010 m. gegužės 27 d. sprendimu Nr.T-175

RAJONO SAVIVALDYBĖS BIUDŽETINĖS ĮSTAIGOS

VARDU GAUTOS PARAMOS SKIRSTYMO TAISYKLĖS

I. BENDROSIOS NUOSTATOS


1. Rajono savivaldybės (toliau - savivaldybė) biudžetinės įstaigos vardu gautos paramos skirstymo taisyklės nustato biudžetinėje įstaigoje paramos priėmimą, skirstymą, apskaitą, kontrolę ir atskaitomybę ir taikomos visoms biudžetinėms įstaigoms, kurių steigėjas yra Šakių rajono savivaldybė.

               2. Parama – paramos teikėjų savanoriškas ir neatlygintinas paramos teikimas Lietuvos Respublikos labdaros ir paramos įstatymo nustatytais tikslais ir būdais, įskaitant tuos atvejus, kai paramos dalykai perduodami anonimiškai ar kitu būdu, kai negalima nustatyti konkretaus paramos teikėjo.

              3. Parama gali būti gaunama:

              3.1. neatlygintinai perduodant pinigines lėšas ar bet kokį turtą (įskaitant pagamintas ar įsigytas prekes), suteikiant paslaugas;

               3.2. testamentu paliekant bet kokį turtą;

               3.3. suteikiant turtą panaudos teise;

               3.4. kitais būdais, kurių nedraudžia Lietuvos Respublikos įstatymai bei tarptautinės sutartys.

                4. Savivaldybės biudžetinės įstaigos tampa paramos gavėjais ir įgyja teisę gauti paramą tik Lietuvos Respublikos labdaros ir paramos įstatymo nustatyta tvarka, gavę paramos gavėjo statusą.

II. PARAMOS PRIĖMIMAS, SKIRSTYMAS, APSKAITA


5. Savivaldybės biudžetinės įstaigos vadovo įsakymu, ne mažiau kaip iš 3 Biudžetinės įstaigos darbuotojų, sudaroma paramos skirstymo komisija (toliau tekste - Komisija), kuri inventorizuoja ir įvertina paramą, ją paskirsto įstaigos nuostatuose nustatytiems uždaviniams ir funkcijoms įgyvendinti.


6. Gautos paramos apskaita tvarkoma vadovaujantis Lietuvos Respublikos labdaros ir paramos įstatymu ir naudojama pagal atskirą biudžetinės įstaigos vadovo patvirtintą išlaidų sąmatą. Sąmata turi būti suderinta su paramos teikėju, kai sudaroma paramos teikimo sutartis, kurioje ši sąlyga numatyta. Apskaitoje turi būti nurodomi gautos paramos teikėjai (jei parama nebuvo gauta anonimiškai), taip pat paramos vertė ir kaip ši parama buvo panaudota.


7. Komisijos veiklos forma yra posėdžiai. Komisijos posėdžiams vadovauja pirmininkas, kuris skiriamas biudžetinės įstaigos vadovo įsakymu. Posėdis teisėtas, jeigu jame dalyvauja ne mažiau kaip 2/3 komisijos narių.


8. Paramos inventorizavimas, įvertinimas ir skirstymas įforminamas aktais, kuriuos pasirašo visi komisijos nariai. Netinkamiems daiktams surašomas aktas, kuriuo remiantis teisės aktų nustatyta tvarka jie nurašomi.


9. Gautą paramą užpajamuoja, įrašo į apskaitą biudžetinių įstaigų buhalteriai arba Savivaldybės administracijos centralizuota buhalterija. Paramos piniginės lėšos apskaitomos Sumų pagal pavedimus sąskaitoje.


10. Biudžetinių įstaigų anoniminė parama gali būti renkama atviruoju būdu – biudžetinių įstaigų renginių metu. Anonimiškai gauta parama turi būti suskaičiuota (įvertinta) ne vėliau kaip pasibaigus renginiui, kurio metu ji buvo renkama. Suskaičiavus (įvertinus) gautą paramą, surašomas laisvos formos anoniminės paramos apskaičiavimo ir įvertinimo aktas, kuriame nurodomas renginys, kurio metu buvo gauta parama (piniginės lėšos, kitas turtas), ir vertė. Aktą pasirašo komisijos nariai.


11. Patalpas gautai paramai saugoti suteikia ir už paramos išdavimą ir saugojimą atsakingą darbuotoją skiria biudžetinės įstaigos vadovas.

                                 III  KONTROLĖ IR ATSKAITOMYBĖ


12. Paramos gavėjas Lietuvos Respublikos Vyriausybės nustatyta tvarka ir terminais 

teikia Valstybinei mokesčių inspekcijai ataskaitas apie gautą paramą ir jos panaudojimą.


13. Paramos gavimą, priėmimą, skirstymą, apskaitą kontroliuoja savivaldybės administracijos Centralizuotas savivaldybės audito skyrius, Savivaldybės kontrolieriaus tarnyba.

                                       ____________________________

